**I U MENI ŽIVI GALEB JONATHAN**

      Svatko od nas ima svoj cilj. Nekome je važno da bude uspješan u nogometu, u pjevanju, plesanju, sviranju... Moj je jedini životni cilj da budem uspješna u životu.

      Otkako sam krenula u 1. razred, počela sam učiti o tome kako je škola važna za moj budući život. Iz dana u dan postizala sam sve bolje rezultate. Nakon škole učila bih po nekoliko sati da shvatim neki pojam ili lekciju. Ponekad je bilo i suza, ali tu bi uskočila moja mama učiteljica. Pogledala bi zadatak i polako mi ga objasnila. Moji su prijatelji ponekad ljubomorni na mene zbog mojih ocjena i mog truda da uspijem. Za mene je škola dom, a knjiga učiteljica života. Sada, kada sam osmi razred, tu sam knjigu počela cijeniti i voljeti. Svi oko mene misle da sam štreberica, ali nisam. Ja učim kako bih postigla odlične rezultate, kako bih se upisala u željenu školu, kako bih nakon osnovne, srednje škole pa čak i nakon fakulteta cijenila i znala cijeniti knjigu.

        Moj je san postati fizioterapeutkinjom, a za taj posao treba mnogo upornosti, izdržljivosti, snage... Za uspjeh se treba boriti. Mislim da ću taj uspjeh postići samo upornošću i trudom. Zanemarit ću tuđu ljubomoru, učit ću zbog sebe, a ne zbog drugih. Tu će još biti suza, smijeha, tješenja, propitivanja, ljubomore, ali sve zato da uspijem jer znam da u malom kutku moga tijela leži mali, sićušan i uporan galeb Jonathan.

                                                            ANAMARIJA BERTA, 8. r.